Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: 14 A hírközlésrõl szóló 2001. évi XL. törvény.
Paragraph Index: 346

14 A hírközlésrõl szóló 2001. évi XL. törvény. 3.2.1.2.2. A villamos vontatáshoz kapcsolódó távközlési összeköttetések: — villamosüzemi távbeszélõ, — villamos-alállomási távbeszélõ, — különbözõ villamos távvezérlõ és távmérõ összeköttetések, — villamos diszpécser rendszer. A villamos vontatási energiaszolgáltatás egyéb távközlési szabályait a 2.1. fejezetet tartalmazza. 3.2.1.2.3. Vasútüzemi kapcsolt távbeszélõ hálózat: — általános távbeszélõ funkciók analóg és/vagy digitális vonalakon, — programozott távbeszélõ funkciók analóg és/vagy digitális vonalakon, — nem beszéd jellegû funkciók a kapcsolt távbeszélõ hálózaton. 3.2.1.2.4. Vasútüzemi kapcsolt adathálózat/Intranet A vasúti információátviteli hálózat speciális követelményeit a 3.3. fejezet szabályozza. 3.2.1.3. A vasúti és közcélú távközlési hálózat Ide tartoznak a vasút üzemeltetõje, valamint — az iparvágány csatlakozással ellátott vállalatok, illetve intézmények, — a nagy fuvaroztatók, szállítmányozók, — az utazási irodák, — egyéb, a vasúttal kapcsolatot tartó szervek közötti távközlési összeköttetések. Ilyen berendezések létesítése megvalósítható az automata vasútüzemi távbeszélõ és/vagy távíró, valamint informatikai hálózatnak a megfelelõ közcélú (nyilvános) távközlési hálózattal való kapcsolata, illetve igénybevétele útján, feltéve, ha ez az összekapcsolás a 3.2.1.1. pontban meghatározott elõírásoknak is megfelel. A közcélú távközlési hálózat igénybevételével kapcsolatos eljárások és költségek a vasút partner szerveit terhelik. 3.2.1.4. Különbözõ vasutak közötti távközlési összeköttetések Az országhatáron átmenõ vasútvonalak esetén a két szomszédos határállomás között a vasúti üzem szabályozásával közvetlenül összefüggõ tevékenységek lebonyolítása érdekében távbeszélõ és távíró összeköttetéseket kell létesíteni, amit a két vasút között egyezményben kell szabályozni. Az országhatáron kívüli közös határállomásokat el kell látni a 3.2.1.2.1. pontban felsorolt, a tevékenység ellátásához szükséges távközlési összeköttetésekkel, amit a két vasút között, az egymásnak nyújtott egyéb szolgáltatásokkal együtt, egyezményben kell szabályozni. Az ott dolgozó magyar vasúti személyzet számára lehetõvé kell tenni a honos vasútüzemi távbeszélõ hálózat, valamint az informatikai létesítmények igénybevételét is. A nemzetközi személy- és árufuvarozás elõkészítése, lebonyolítása és leszámolása céljából — a 3.2.1.2.3. és 3.2.1.2.4. pont elõírásainak figyelembevételével — a szom- 2003/156. szám szédos vasutak távközlési hálózatával kapcsolatot kell létesíteni. A nemzeti hálózatok összekapcsolásánál a nemzetközi vasúti szervezetek döntvényeit és ajánlásait, valamint a vasutak közötti két és többoldalú egyezményeket, szabályozásokat iránymutatónak kell tekinteni. 3.2.1.5. A fuvaroztatókkal, külsõ szervekkel és hatóságokkal, valamint az utazóközönséggel való kapcsolattartás érdekében lehetõvé kell tenni, hogy a vasútüzemi távbeszélõ hálózat jogosított végpontjai és a közcélú (nyilvános) hálózatok elõfizetõi kölcsönösen elérhetõk legyenek. E kapcsolatok létesítésére a 3.2.1.1. pontban szereplõ feltételek érvényesek. 3.2.1.6. A villamosított vasútvonalak, valamint a nagyfeszültségû villamos távvezetékek által keresztezett vasútvonalak mentén létesített vasúti és idegen távközlõ berendezéseket és összeköttetéseket a villamos zavartartástól védeni kell. Ennek érdekében az idevonatkozó nemzetközi irányelvek és elõ(rások, valamint az egyéb szabályzatok szerint kell eljárni. 3.2.2. Vasúti távközlési, biztosítóberendezési és energiaátviteli kábelek 3.2.2.1. A kábelek elhelyezése, megjelölése és a nyomvonalak nyilvántartása A kábelek nyomvonalának kitûzésénél és a tervezésnél, valamint a kábelfektetés kivitelezése során messzemenõen gondoskodni kell a pálya földmûvének és mûtárgyainak állagvédelmérõl. A kábelek általában csak a folyamhidakon helyezhetõk el a híd vasszerkezetén. Kisebb folyóknál, patakoknál és átereszeknél a kábelt a mederben kell elhelyezni megfelelõ védõcsõben. A kábelek védelme, továbbá a hibaelhárítás megkönynyítése érdekében a nyomvonalat jelzõkövekkel kell megjelölni. A betonból készített jelzõkövek egyenes szakaszokon 100 méterenként, ezen kívül a nyomvonal töréspontjain és a kötések felett helyezendõk el. A kábelek jelzõköveit csak a kábel egyidejû felszedése vagy áthelyezése esetén szabad eltávolítani. A nyomvonalak megfelelõ felügyelete érdekében valamennyi távközlési, biztosítóberendezési kábelrõl és az ilyen létesítmények energiaellátó kábeleirõl pontos és naprakész helyszínrajzot (nyomvonal-törzskönyvet) kell készíteni, amelynek egy példányát a helyileg illetékes pályafenntartási szervezeteknek is át kell adni. Az állomási gerinc- és vonalkábeleket mechanikai védelemmel kell kialakítani. 3.2.2.2. Fényvezetõ légkábel elhelyezése felsõvezetéki oszlopsoron 3.2.2.2.1. Villamosított vasútvonalon a fényvezetõ légkábel célszerûen a felsõvezetéki oszlopokra szerelhetõ fel. Elhelyezésének módját a felsõvezeték tervezésével együtt, azzal összhangban kell tervezni. 3.2.2.2.2. A légkábel felfüggesztésének tervezését és kivitelezését a vonatkozó szabványok elõírásai és a vonatkozó tervezési irányelvek szerint kell elvégezni. 3.2.2.2.3. A légkábel elhelyezésének tervezésénél és kivitelezésénél a vonatkozó szabványokban elõírt biztonsági távolságokat maradéktalanul figyelembe kell venni. A légkábel a villamos felsõvezeték üzemét sem üzem közben, sem karbantartási munkák során nem veszélyeztetheti, nem korlátozhatja. A két üzem egymást nem veszélyeztetheti üzemzavar esetén sem. 3.2.2.2.4. A légkábel rögzítését, és utánfeszítését a felsõvezetéki berendezések, oszlopok tervezésénél külön figyelembe kell venni. 3.2.2.2.5. A fénykábel villamos védelmét, valamint a mechanikus sérülésekkel szembeni megóvását illetõen a vonatkozó védelmi elõírásokat, biztonságtechnikai szabványokat figyelembe kell venni. 3.2.2.2.6. Megengedett a légkábel két rögzített kihorgonyzási pontja közötti felsõvezetéki oszlopokon az elmozduló felfüggesztés, amit a vonatkozó felsõvezetéki tervezési irányelvek szerint, azokkal összhangban, úgy kell kialakítani, hogy a légkábel helyzete a villamos biztonságtechnikai, illetve a villamos ûrszelvény szabványokban elõírtak maradéktalan megtartását minden körülmények (zord idõjárás, viharos szélfúvás) között is biztosítsa. 3.2.3. Vasúti távközlõ berendezések korszerûsítése A vasúti távközlõ hálózat korszerûsítésekor fokozottan figyelembe kell venni a következõ tényezõket: 3.2.3.1. A vasúti üzem szervezése és irányítása mind nagyobb sebességû és nagyobb megbízhatóságú átviteli utakat kíván, amelyeknek megvalósítása a korszerû digitális technikák és technológiák teljes körû elterjesztését és az integrációs elvek egységes alkalmazását teszik szükségessé az információátvitel terén is. 3.2.3.2. A távközlési rendszereknél (mind átviteltechnikai, mind kapcsoló) a digitális technikát kell elõnyben részesíteni. 3.2.3.3. Az elõzõek figyelembevételével törekedni kell a vasúti távközlési hálózat digitális összetevõinek integrálására, majd e folyamat elõrehaladtával — távolabbi célként — integrált szolgáltatású vasúti digitális távközlõ hálózat (vasúti ISDN) létrehozására. 3.2.3.4. Annak érdekében, hogy a korszerû vasúti távközlési infrastruktúra elõfeltételét képezõ digitális technika elterjesztése gyorsítható legyen, elõnyben kell részesíteni a következõ megoldásokat: — fényvezetõ légkábelek alkalmazását a villamos vontatás felsõvezetéki tartóoszlopain, valamint — gépi fektetésû fényvezetõ földkábelek létesítését vasútvonalak mentén. Ezek a kábelezések más távközlési beruházókkal közös vállalkozás keretében is elvégezhetõk. 2003/156. szám 3.2.3.5. Vezeték nélküli átviteltechnika A vasúti távközlési hálózatok biztonságának fokozása érdekében, valamint egyéb megfontolásokból, egyes esetekben digitális mikrohullámú átviteli szakaszok létesítése is indokolt lehet. Az ilyen berendezések alkalmazása esetén a frekvenciagazdálkodási törvény és az egyéb vonatkozó jogszabályok elõírásainak betartása kötelezõ. A kiépített rádió-telefon hálózat alkalmas lehet változó kapacitású adatátvitelre. Az üzenetek kódolását, dokumentálását megvalósító rendszerek biztonságát igazolni kell (SMS). 3.2.4. Tájékoztató berendezések A vasút üzemeltetõjének a személy- és árufuvarozás rendjérõl, valamint az ahhoz képest elõrelátható vagy elõre nem látható eltérésekrõl (késések, mentesítõ vonatok, árufuvarozási korlátozások stb.) az utasokat, illetve a fuvaroztatókat tájékoztatni kell. A nyelvi nehézségek áthidalására a vizuális tájékoztató rendszereknél elõnyben részesítendõ a piktogramok alkalmazása. Nagyobb városokban a nyilvános távbeszélõ hálózat, illetve képernyõs rendszerek által hozzáférhetõ menetrendi tájékoztató rendszer is létesíthetõ. Pályaudvarokon és vonatokon a hangszórós utastájékoztatást a legszükségesebb terekre kell korlátozni, és a tájékoztatásban nem érdekelt környezetet — különösképpen az éjszakai órákban — kímélni kell. InterCity, és EuroCity vonatokon az utasok tájékoztatását vonathangosítással kell megoldani. 3.2.5. Óraberendezések A vasúti közlekedés menetrendszerûségének alapjaként egységes idõjelzõ rendszer szükséges, amelynek igazodnia kell a kontinensen elfogadott hiteles órajelekhez, idõzónákhoz, valamint azok évszakok szerinti egyezményes változásaihoz (nyári vagy téli idõszámítás). Az egységes idõjelzõ rendszerhez a forgalomirányító szolgálati helyeken, peronokon, várótermekben kijelzõ szerkezeteket (mellékórákat) kell csatlakoztatni úgy, hogy a folyamatot irányító gépi rendszerek idõjelei az egységes idõjelzõ rendszerrel együtt járjanak. 3.2.6. Távközlõ berendezések energiaellátása Az energiaellátó berendezések tervezésénél figyelembe kell venni az üzembiztonsági, mûszaki és gazdaságossági követelményeket. Az energiaellátás alapesete a közcélú, 50 Hz-es váltakozó áramú energiaellátó hálózathoz való csatlakozás. A közlekedés folyamatos lebonyolítását közvetlenül szolgáló távközlõ berendezéseknél tartalék energiaellátásról (pl. vontatási energiaellátó berendezés, belsõ égésû motorral mûködtethetõ áramfejlesztõ géptelep vagy akkumulátor) is gondoskodni kell, figyelembe véve, hogy a tartalék energiaellátás mûszaki adatai (feszültség és tûrése, frekvencia és tûrése, legnagyobb felhullám-tartalom stb.) egyezzenek meg az elsõdleges energiaellátástól megkövetelt adatokkal. Az olyan távközlõ berendezések esetén, ahol az energiaforrás átkapcsolása által okozott pillanatnyi kiesés is mûködési zavarokat idézhet elõ, vagy információk torzítására vezethet, szünetmentes energiaellátást kell biztosítani. Meghatározott célokat szolgáló mikroprocesszoros távközlõ berendezések oly mértékben kényesek a tápenergia vezetékein bejutó zavarokra, hogy ezek részére önálló DC-DC áramátalakító berendezések, ezek hiányában önálló energiaellátó berendezés telepítése szükséges, amelyek megfelelnek a vasút zavartatási elõírásainak. Arra nézve, hogy milyen berendezések kerülnek ebbe a kategóriába, a gyártó cég egyedi nyilatkozata szükséges. 3.3. Vasúti informatika 3.3.1. Általános elõírások A vasútengedélyes tevékenységének hatékony és biztonságos mûködtetéséhez elengedhetetlen a szükséges információk rögzítése, gyûjtése, tárolása, feldolgozása és szétosztása a kor követelményeinek megfelelõ informatikai rendszerekhez tartozó berendezések felhasználásával. Gépi feldolgozás céljára elsõsorban digitális megjelenítésû információk szükségesek, kódolt formában. Az informatika alkalmazására nézve fokozott jelentõségû a vasút kötöttpályás jellege és országhatárokat átszelõ hálózata. A fenti követelmények teljesítése érdekében olyan rendszereket és berendezéseket kell alkalmazni, amelyek lehetõvé teszik a magyar vasutaknak a többi európai vasúttal való zavartalan együttmûködését. 3.3.2. Összeférhetõség Az informatikai berendezéseknél szem elõtt kell tartani azok összeférhetõségét (kompatibilitás), különösen a következõ viszonylatokban: — a vasútengedélyes illetékességi területén belüli rendszerek között, — a nemzetközi együttmûködésben részes vasutak rendszerei viszonylatában, — más fuvarozó intézmények, valamint szállítók, anyag- és energiatermelõ vállalatok rendszereivel, — a hatóságok (pld. vámszervek) rendszereivel. 3.3.3. Az informatika vasúti alkalmazási területei A vasútengedélyes teljes tevékenységi területén belül törekedni kell az informatika alkalmazásában rejlõ racionalizálási lehetõség kiaknázására, de elsõsorban — a szállításirányításban (nevezetesen a Szállításirányítási Információs Rendszerben (SZIR), valamint annak részterületein, így = a Helyi Határállomási Forgalmi Információs Rendszerben HIR (HHR), = a Konténerirányítási Rendszerben stb., továbbá = a fuvarlevél anyagszerû továbbítását pótló elektronikus rendszerben (ORFEUS), (DOMICEL), — a vontató- és a vontatott jármûvek nyilvántartásában, különösen azok fõjavítási periódusainak dinamikus (tényleges futási teljesítménytõl függõ) nyilvántartására és kijelzésére, 2003/156. szám — a rendezõpályaudvari folyamatok irányításában és automatizálásában, azok információáramlatainak szervezésében, — a helyfoglalási és menetjegy eladási rendszerben, továbbá az utastájékoztatásban, — az energiagazdálkodásban, — az anyaggazdálkodásban, — a pénzügyi szolgálatban, különösképpen a kocsibérek, fuvardíjak és a helyfoglalási szolgáltatások leszámolásában, — a vasúti statisztikában, — a személyzet nyilvántartásában, — a vasútegészségügyben, — a személy- és árufuvarozás tájékoztató rendszereiben, — a menetrendszerkesztésben, — a pályavasúti létesítmények nyilvántartásában, — az irodatechnikában. 3.3.4. Kódolás A különbözõ vasúti informatikai rendszereken belüli adatokat egységes nemzetközi számjegyes kódolás szerint kell megjelölni a vonatkozó nemzetközi elõírásoknak és ajánlásoknak megfelelõen. 3.3.5. Törzsszámok önmûködõ ellenõrzése A vasúti tevékenység lényeges információit képezõ törzsszámok helyességét — az adatok rögzítésénél és átvitelénél gépi hibák vagy emberi tévedések okozta rendellenességek lehetõség szerinti kiküszöbölése érdekében — olyan berendezések, eszközök vagy módszerek útján kell védeni, amelyek mûködése kielégíti a vonatkozó nemzetközi elõírások szerinti számítási eljárást. 3.3.6. Információk rögzítésére szolgáló berendezések és rendszerek A vasútengedélyes teljes tevékenységére kiterjedõ informatikai rendszerek hatékonysága érdekében törekedni kell olyan információrögzítõ berendezések alkalmazására, amelyek az alapinformációkat a folyamat során csak egyszer rögzítik, és megfelelõ helyen tárolják, ahonnan azokat a feldolgozási láncban érdekelt bármely szolgálati hely bármikor lehívhatja. Elõnyben kell részesíteni az információk — elsõsorban a fuvarozási információk — önmûködõ rögzítését. A jármûazonosítás önmûködõ rendszerét csak nemzetközileg egységesített jellemzõknek megfelelõ berendezésekkel szabad megvalósítani. A határállomásokat el kell látni mindazon berendezésekkel, amelyek a teherkocsikra vonatkozó információk rögzítéséhez szükségesek. 3.3.7. Információgyûjtõ és -elosztó berendezések Ezeket a berendezéseket az egységes üzenetek továbbítása céljából, lehetõleg a vasúti távközlõ hálózat rendszerében kell megvalósítani. Az információ digitális jellege miatt törekedni kell arra, hogy a felhasznált átviteli utak eleve digitális jellegûek legyenek, a nagyobb átviteli sebesség megvalósítása érdekében. Amíg digitális vasúti hordozó hálózat nem valósulhat meg, modemek útján kell az információátviteli utakat kiképezni. Az informatikai rendszerek tervezését és kivitelezését össze kell egyeztetni a távközlési hálózatok állapotával és folyamatban lévõ korszerûsítésével. A távlatra tervezett távközlési létesítményeket egységes digitális technikára kell alapozni. 3.3.8. Hibamentességi követelmények Az informatikai létesítményekben rögzített, összegyûjtött, feldolgozott, tárolt, majd szétosztott információk emberi tényezõktõl, külsõ zavaroktól vagy mûszaki hibáktól függõen meghibásodásoknak vannak kitéve. A hibamentesség fokát kifejezõ hibaarány iránti igény az egyes alrendszerek célkitûzéseitõl függõen különbözõ. Így az árufuvarozási tájékoztatás sokkal enyhébb követelményeket támaszt a hibaaránnyal kapcsolatban, mint például a pénzügyi elszámolásokra vagy a közlekedés biztonságára vonatkozó feladatok. A hibamentességi követelmények gazdaságos kielégítésével kapcsolatban lényeges szempont a szóban forgó informatikai rendszer elemeinek egyenszilárdsága. Eszerint egy informatikai rendszer együttes hibaaránya nem lehet kedvezõbb, mint a leggyengébb láncszemének a hibaaránya. Egy rendszer hibaarányának javítását az egyes összetevõk azonos mértékû javítása útján kell elérni. Az egyes vasúti informatikai alrendszerek megengedett hibaarányára vonatkozó követelmény szélsõ esetekben anynyira eltérõ lehet, hogy egyes alrendszerek közös rendszer keretében való létrehozását korlátozza. Ez okból a vasúti közlekedés biztonságát szolgáló alrendszereket általában különlegesen kedvezõ hibaarányt képviselõ külön eszközökkel kell megvalósítani.

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes